google/wiki40b huggingface dataset:
Epikureizmus

Epikureizmus alebo epikurejská škola alebo Epikurova záhrada je filozofický smer - učenie Epikura a jeho žiakov. Epikureizmus si o. i. kládol dve úlohy: 1. teoreticky vysvetliť svet prírody spolu s doň patriacim človekom a 2. poskytnúť človeku koncepciu života v podobe podrobne vypracovaného systému, opierajúcu sa o toto vysvetlenie. V prvom prípade nadväzoval na Demokritov atomizmus, v druhom na filozofiu kyrenaikov. Cieľom epikureiskej filozofie bolo zabezpečiť človeku pokoj a šťastie, ktoré malo plynúť z oslobodenia sa v oblasti vlastného individuálneho života od všetkých nepokojov a starostí.
Poznanie prírody, jej zákonov, i nimi riadených javov a zdôvodnenie, že nad všetkým vládnu zákony hmoty, malo oslobodiť človeka od strachu pred bohmi a pred smrťou a naučiť ho, že všetko závisí od jeho slobodnej vôle. Takto veda o prírode pripravuje v epikureizme základy materialistickej etiky, ktorá je hlavným obsahom epikurejskej filozofie.
Epikurova škola mala charakter spolku alebo akejsi náboženskej obce, v ktorej Epikurovi žiaci i s rodinami uvádzali do praxe katecheticky chápanú filozofiu svojho majstra. Po smrti Epikura vznikol okolo neho zvláštny kult a jeho filozofia sa začala šíriť ako umenie života. Epikureizmus prenikol ako prvý z gréckych filozofických smerov na územie Ríma a už koncom 2. stor. pred Kr. vznikli latinské epikurejské diela.
Méry-Prémecy

Poloha

Obec má rozlohu 5,11 km². Najvyšší bod je položený 238 m n. m. a najnižší bod 105 m n. m.

Obyvateľstvo

Počet obyvateľov obce je 61 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Plánované zastarávanie

Plánované zastarávanie je výrobná politika udržania obratu spôsobujúca, že sa produkty opotrebujú, zanikajú alebo im končí životnosť ešte pred tým, než by skutočne potrebovali obmenu. Je typické skôr pre oligopol ("konkurenciu") ako pre monopol, ktorý produkuje aj trvanlivé výrobky. Zastarávanie výrobkov je zvyčajne plánované tak, aby bol výrobok prevádzkyschopný po dobu záručnej lehoty (dokonca existujú aj výnimky zo záruky ako je napr. tzv. módna obuv). Kritici tejto politiky sa sťažujú, že ide o plytvanie peniazmi spotrebiteľov, spotrebúvanie cenných zdrojov a rozrastanie skládok. Plánované zastarávanie je tiež niekedy podporované reklamou, ktorá nabáda spotrebiteľa, že potrebuje výrobok nový, inak nebude vyhovovať spoločenským kritériám, ktoré reklamný priemysel spoločnosti nastavuje, čo je prípad napr. módneho priemyslu. Táto praktika má potenciálne výhody pre výrobcu, pretože spotrebiteľ k získaniu stáleho používania výrobku je nútený kupovať opakovane, či už od toho istého výrobcu (náhradný diel alebo novší model) alebo od konkurencie, ktorá sa tiež môže vo svojej výrobe opierať o plánované zastarávanie. Ďalším odvetvím, kde sa často vyskytuje plánované zastarávanie, je spotrebná elektronika. Zákazníci niekedy vyžadujú najnovšie technické inovácie, a to aj v prípade, že starší model stále funguje. Úmysel plánovaného zastarávania sa často nedá preukázať (môže ísť o cenový tlak a snahu ušetriť výrobné náklady či umožniť výskum a vývoj), a tak sa rodia aj rôzne konšpiračné teórie. V USA v 60. a 70. rokoch sa stáva diskutovanou témou. Avšak existencia konzumerizmu a ekonomické štatistiky dôsledky potvrdzujú. Európsky hospodársky a sociálny výbor EÚ teda začína vystupovať proti plánovanému zastarávaniu.

Plánované zastarávanie vo výpočtovej technike

Jav plánovaného zastarávania možno pozorovať aj u výrobcov softvéru a hardvéru. Príkladom je situácia, keď výrobca operačného systému podporuje aktuálnu verziu svojho produktu len po určitý čas od vydania a po uplynutí tejto lehoty (označovanej ako "životný cyklus") podporu (napr. vydávanie rôznych aktualizácií a opráv chýb) cielene ukončí.
Tým je užívateľ donútený po skončení "životného cyklu" zakúpiť aktuálnu, podporovanú verziu softvéru. Táto nová verzia býva zvyčajne náročnejšia na dátovú kapacitu a výpočtový výkon počítača, teda je užívateľ tlačený zároveň k upgradu svojho hardvéru alebo priamo kúpu nového, výkonnejšieho počítača.
Výsledkom je tak neustále nakupovanie nového softvéru a hardvéru, a to dokonca aj v prípadoch, keď v priebehu času nie sú od počítača vyžadované nové, výpočtovo náročnejšie úlohy, a pritom by daný počítač aj programové vybavenie boli naďalej schopné svoje služby (počítače slúžiace v úradoch na písanie a evidencie).
Výrobcovia hardvéru solidárne reagujú na toto správanie vydavateľov softvéru tým, že napr. ponúknu podporu (ovládače) svojich komponentov len pre "aktuálny" operačný systém. Niektorí dokonca odstraňujú zo svojich serverov aj už existujúce hardvérové ​​ovládače pre operačný systém, ktorý práve stratil svoju podporu.
Gymnázium Mikuláša Kováča

Dejiny školy

Gymnázium bolo založené 01.09.1993 v budovách niekdajšej základnej školy na Mládežníckej ulici.
Dňa 1.09.2002 bola založená bilingválnej slovensko - španielska sekcia v zmysle Dohody o zriadení a činnosti bilingválnych sekcií na gymnáziách Slovenskej republiky uzatvorenej medzi Ministerstvom školstva SR a Ministerstvom školstva a vedy Španielskeho kráľovstva. 
V januári roku 2005 pričinením učiteľov a riaditeľky škola získala meno Gymnázium Mikuláša Kováča podľa Slovenského básnika Mikuláša Kováča, ktorý prežil veľkú časť svojho života v Banskej Bystrici v mestskej časti Fončorda.
Na základe skúseností s bilingválnym typom štúdia, sa škola rozhodla pokračovať v tradícii a od 1. setepmbra 2016 otvorila slovensko-čínsku bilingválnu sekciu. Štúdium bolo založené ako experimentálne overovanie rozhodnutím Ministerstva školstva, vedy, výskumu a športu Slovenskej republiky zo dňa 13. novembra 2015, ktorým Ministerstvo schválilo experimentálne overovanie študijného odboru gymnázia, bilingválne slovensko-čínske štúdium od 1. septembra 2016. Škola spolupracuje s Filozofickou fakultou UMB a vzhľadom na špecifický charakter projektu predovšetkým s Katedrou ázijských štúdií Filozofickej fakulty Univerzity Palackého v Olomouci v Česku, kde sme našli ochotných, ústretových a odborne fundovaných spojencov.
Filozofická fakulta Univerzity Mateja Bela je odborným garantom slovensko-čínskej bilingválnej sekcie.
Štúdium v čínskom jazyku sa ukončí maturitnou skúškou v zmysle školského zákona a vyhlášky MŠ SR č. 318/2008 o ukončovaní štúdia na SŠ a čo je dôležité aj medzinárodne uznávanou certifikovanou skúškou HSK (Hanyu Shuiping Kaoshi) úroveň 5, ktorá zodpovedá Spoločnému európskemu referenčnému rámcu - úrovni C1 určenou pre žiakov čínskeho jazyka. Garantom tejto skúšky je Ministerstvo školstva Čínskej ľudovej republiky prostredníctvom kancelárie Hanban pre výučbu čínštiny ako cudzieho jazyka.
Študenti na označenie školy používajú výraz "GMK" a sami seba ako študentov gymnázia, ale aj ich rovesníkmi sú označovaní ako "Gumkáči".
Burie (obec)

Poloha

Obec má rozlohu 9,19 km². Najvyšší bod je položený 103 m n. m. a najnižší bod 19 m n. m.

Obyvateľstvo

Počet obyvateľov obce je 1 275 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Krauxidas z Krannónu

Krauxidas alebo Kraxilas (starogr. Κραυξίδας, Κραξίλας – Krauxidas, Kraxilas) bol olympijský víťaz v jazdeckom preteku na koni v roku 648 pred Kr.
Na 33. olympijských hrách v roku 648 pred Kr. zaradili do programu hier jazdecké preteky na koni. Prvým víťazom tejto súťažnej disciplíny bol Krauxidas z tesálskeho Krannónu. Antické jazdecké preteky na koňoch sa od dnešných odlišovali. Jazdci namiesto sediel používali nanajvýš vlnené podložky; nepoužívali ostrohy ani strmene. Jazdili v chitónoch, výnimočne nahí a vždy bosí. Vlasy mali zvyčajne zviazané stuhou. Kone poháňali bičíkmi, korbáčmi alebo bodcami.
Staroveký grécky cestovateľ a spisovateľ Pausanias o zavedení nových olympijských súťažných disciplín v rokoch 680 pred Kr. a 648 pred Kr. uvádza: „Počas dvadsiatej piatej olympiády prijali beh dospelých koní a za víťaza bol vyhlásený Téban Pagondas so svojim vozom. V ôsmej olympiáde po tejto prijali k hrám zápasníka v pankratiu a pretekárskeho koňa. Zvíťazil kôň krannónskeho Krauxida, a tých, ktorí sa dostavili k pankratiu, premohol syrakúzsky Lygdamis.“.
Kola (polostrov)

Kola alebo Kolský polostrov (rus. Кольский полуостров) je polostrov na severozápade Ruska v Murmanskej oblasti. Tvorí geomorfologický celok Východoeurópskej platformy.

Geografia a geomorfológia

Na severe ho obmýva Barentsovo more a na východe a juhu Biele more. Západná hranica polostrova je poludníková zníženina, ktorá sa tiahne od Kolského zálivu údolím rieky Kola cez jazero Imandra a údolím rieky Nivy do Kandalakšského zálivu.
Polostrov zaberá plochu 129 500 km², väčšina jeho rozlohy sa nachádza za Polárnym kruhom. Zatiaľ čo severné pobrežie polostrova je strmé, južná časť pobrežia má miernejší povrch. Na západe polostrova, hlbšie do vnútrozemia sa nachádzajú horské masívy Chibiny a Lovozerskyje tundry, dosahujúce nadmorskú výšku 1 120 m. Stredná časť polostrova grjada Keivy má ráz vysočiny s nadmorskou výškou do 397 m. Centrálna časť polostrova je významným rozvodím.

Podnebie

Vegetácia polostrova má na severovýchode ráz tundry a na juhozápade tajgy. Zimy sú napriek vysokej zemepisnej šírke pomerne teplé, s množstvom snehu. Dôvodom je prínos teplých vôd prúdmi Atlantického oceánu. Letá sú teplé, s dlhým slnečným svitom.

Geológia

Geologicky je polostrov súčasťou baltického štítu, archaického kryštalinického masívu. Tvoria ho premenené horniny vysokého a stredného stupňa (hlavne amfibolitová menej granulitová fácia), hlavne mafické a granitické ruly. Častú sú tu diority, tonality, trondhjemity a granodiority. Nachádzajú sa tu aj páskované železné rudy súboru Keivy a zelenokameňové pásmo, korelovateľné s ofiolitmi severokarelskej zóny baltského štítu.
Kniha proroka Habakuka

Kniha proroka Habakuka/Abakuka alebo Habakuk alebo Abakuk (Skratka Hab alebo Ab) je kniha Starého zákona. Zaraďuje sa medzi prorocké knihy - medzi malých prorokov. Autor používa vznešený štýl a pôsobivú reč.
Peel P50

Vlastnosti

Auto malo dve kolesá vpredu a jedno vzadu. Dĺžka auta bola 1 372 mm, šírka 1 041 mm a hmotnosť 59 kg. Auto bolo vybavené českým motorom od firmy JAWA určeným pre motorky Moped s objemom 49 ccm, ktorý mu umožnil dosiahnuť maximálnu rýchlosť 61 km/h. Trojrýchlostná prevodovka nemala spätný chod (pretože bola určená pre motorky). Ak chcel vodič cúvať, musel vystúpiť a buď auto odtlačiť, alebo ho otočiť manuálne, na čo slúžil úchyt na zadnej časti auta. Jediné dvere sú na ľavej strane, auto malo jeden stierač a iba jedno predné svetlo. Uvádzaná spotreba paliva bola 2,8 l/100 km.

Popis a história

Dňa 28. októbra 2007 sa vozidlo P50 objavilo v motoristickej relácii Top Gear v televíznej stanici BBC 2, počas ktorého moderátor Jeremy Clarkson nasadol do auta a išiel cez centrálny Londýn do práce. Clarkson, ktorý je 196 cm vysoký konštatoval, že to bolo možné aj keď náročné pre vysokých ľudí sa do P50 dostať. Po príchode do televízie, prišiel k hlavnému vchodu do televízie, kam sa dostal po chodníku. Nakoniec si auto so sebou vzal do kancelárie a jazdil v interiéri budov televízie BBC. Na konci relácie Clarkson auto zhodnotil tak, že ak by malo spiatočku, tak by to bolo najlepšie osobné auto na svete.
Tenis na Letných olympijských hrách 2008 – dvojhra mužov

Medailisti

1.  Rafael Nadal
 2.  Fernando González
 3.  Novak Đoković
Le Plessis-Grohan

Poloha

Obec má rozlohu 8,28 km². Najvyšší bod je položený 162 m n. m. a najnižší bod 130 m n. m.

Obyvateľstvo

Počet obyvateľov obce je 753 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Priest-en-Murat

Poloha

Saint-Priest-en-Murat má rozlohu 25,48 km². Najvyšší bod je položený 433 m n. m. a najnižší bod 265 m n. m.

Obyvateľstvo

Saint-Priest-en-Murat má 233 obyvateľov (2009).
Graf vývoja obyvateľstva:
Zdroje: INSEE
Pontavert

Poloha

Obec má rozlohu 13,37 km². Najvyšší bod je položený 120 m n. m. a najnižší bod 47 m n. m.

Obyvateľstvo

Počet obyvateľov obce je 601 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Borsukov vrch (prírodná rezervácia)

Predmet ochrany

Predmetom ochrany sú biotopy európskeho významu. Bukové a jedľovo-bukové kvetnaté lesy, Javorovo-bukové horské lesy a Lipovo-javorové sutinové lesy, ako aj druhy európskeho významu kunka žltobruchá (Bombina variegata), mlok karpatský (Triturus montandoni), jariabok hôrny (Bonasa bonasia), ďateľ bielochrbtý (Dendrocopos leucotos), ďateľ čierny (Dryocopus martius), muchárik červenohrdlý (Ficedula parva), muchárik bielokrký (Ficedula albicollis), včelár lesný (Pernis apivorus), žlna sivá (Picus canus), sova dlhochvostá (Strix uralensis), myšovka horská (Sicista betulina), zubor hrivnatý (Bison bonasus), vlk obyčajný (Canis lupus), rys ostrovid (Lynx lynx), medveď hnedý (Ursus arctos) a fuzáč alpský (Rosalia alpina).

UNESCO

Karpatské bukové pralesy, ktorých súčasťou je aj prírodná rezervácia Borsukov vrch, sú cezhraničným svetovým dedičstvom. Tvoria ich štyri lokality na severovýchode Slovenska (Havešová, Rožok, Stužica – Bukovské vrchy, Vihorlatský prales) a ďalších šesť na území Ukrajiny. Do zoznamu Svetového prírodného dedičstva UNESCO ich zapísali v roku 2007. Ten sa v roku 2011 rozšíril o ďalších päť lokalít na území Nemecka. Územia zaberajú rozlohu 29.278 hektárov na Slovensku a Ukrajine a 4391 hektárov v Nemecku. Od spomínaného roku vystupujú pod spoločným názvom Karpatské bukové pralesy a staré bukové lesy Nemecka (angl. Primeval Beech Forests of the Carpathians and the Ancient Beech Forests of Germany).
Konzervatórium

Konzervatórium je odborná škola, ktorá vychováva a vzdeláva profesionálnych hudobných a dramatických umelcov čiže poskytuje vzdelanie v odbore hudby, tanca a herectva.

Štúdium

Prijatie na konzervatórium je podmienené zložením talentových skúšok. Štúdium sa končí absolutóriom, ktoré sprevádza verejný koncertný výkon absolventa. Absolvent konzervatória získa po úspešnom ukončení školy diplom, uznávaný po celom svete ako doklad dovŕšeného profesionálneho umeleckého vzdelania.
Koroibos (syn Mygdóna)

Koroibos (starogr. Κόροιβος – Koroibos) je v gréckej mytológii syn frýgijského kráľa Mygdóna.
Koroibos prišiel do Tróje po vypuknutí trójskej vojny, aby sa oženil s Kassandrou, dcérou trójskeho kráľa Priama. Aj napriek varovaniu svojej snúbenice sa do vojny zapojil a v boji zahynul. Antickí autori sa nezhodujú na tom, že kto ho usmrtil. Uvádzajú niekoľko mien jeho vraha. Podľa Pausania ho zabil Achilleov syn Neoptolemos, podľa Lescha (uvedené Pausaniom) a Quinta zo Smyrny ho prebodol kopijou Tydeov syn Diomedes a rímsky básnik Vergílius uvádza, že ho usmrtil achájsky hrdina Péneleós.
Saint-Just (Eure)

Poloha

Obec má rozlohu 4,44 km². Najvyšší bod je položený 139 m n. m. a najnižší bod 13 m n. m.

Obyvateľstvo

Počet obyvateľov obce je 1 340 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Papleux

Poloha

Papleux má rozlohu 1,93 km². Najvyšší bod je položený 228 m n. m. a najnižší bod 189 m n. m.

Obyvateľstvo

Papleux má 109 obyvateľov (2009).
Graf vývoja obyvateľstva:
Zdroje: INSEE
Košetice (Velké Heraltice)

História

Prvá písomná zmienka o obci pochádza z roku 1415.
Libreto

História

Začiatky tvorby libriet súvisia so vznikom opery. Libretá v tom čase písali známi básnici a ak bolo dielo úspešné, zdielali slávu s autorom. Jedným z najznámejších libretistov bol Metastasio (1698 – 1782) (vlastným menom Pietro Trapassi), ktorý písal libretá pre rôznych operných skladateľov. Slávnym libretistom bol aj Lorenzo da Ponte, ktorý napísal libretá pre najslávnejšie Mozartove opery.
Nejskôr v 19. storočí sa libretisti postupne dostávali do úzadia a hlavný podiel slávy z úspešného diela získal skladateľ. V niektorých prípadoch nemal libretista ani len podiel na honorári. Našli sa aj skladatelia (najznámejší z nich bol Richard Wagner), ktorí si písali libreto sami.
Koncom 19. storočia a 20, storočí sa postupne stabilizovala pozícia libretistov, ktorí boli v zásluhách za úspech často radení na druhé miesto za skladateľom. V niektorých pípadoch dosiahli rovnakej slávy ako skladateľ, napr. Gilbert a Sullivan.
Lied der Deutschen

Text celej piesne

Deutschland, Deutschland über alles,

Über alles in der Welt,

Wenn es stets zu Schutz und Trutze

Brüderlich zusammenhält;

Von der Maas bis an die Memel,

Von der Etsch bis an den Belt:

Deutschland, Deutschland über alles,

Über alles in der Welt!
Deutsche Frauen, deutsche Treue,

Deutscher Wein und deutscher Sang

Sollen in der Welt behalten

Ihren alten, schönen Klang,

Uns zu edler Tat begeistern

Unser ganzes Leben lang

Deutsche Frauen, deutsche Treue,

Deutscher Wein und deutscher Sang!
Einigkeit und Recht und Freiheit

Für das deutsche Vaterland!

Danach laßt uns alle streben

Brüderlich mit Herz und Hand!

Einigkeit und Recht und Freiheit

Sind des Glückes Unterpfand:

Blüh im Glanze dieses Glückes,

Blühe, deutsches Vaterland!
Michail Afanasievič Bulgakov

Život

Michail Bulgakov bol synom profesora na teologickej fakulte v Kyjeve, skončil štúdium medicíny. Od 1916 do 1919 pracoval ako lekár. V roku 1913 sa oženil s Tatjanou Nikolajevnou Lappovou. Žurnalisticky a literárne začal pracovať od roku 1917. V roku 1919 skončil s prácou lekára, venoval sa dramatickej a literárnej tvorbe. Na jeseň 1921 sa odsťahoval do Moskvy. Tu žil a pracoval do svojej smrti. 10. marca 1940 zomrel Michail Bulgakov na nefrosklerózu.

Literárny význam

Bulgakove roztrpčeno-groteskné zobrazenie všedného života v mladom Sovietskom zväze má fantastické a absurdné črty - v ruskej literatúre od Gogoľa typický spôsob spoločenskej kritiky. Mnohé jeho diela mu stalinistická cenzúra nedovolila uverejniť, boli uverejnené až roky po jeho smrti. Psie srdce vzniklo v roku 1925, bolo vytlačené v Sovietskom zväze až v roku 1987.
Jeho najznámejšie a na celom svete slávne dielo je Majster a Margaréta, satiricko-groteskné spracovanie faustovského motívu, cesta cez mnohé časové epochy. Dielo bolo prvýkrát vytlačené v roku 1966/67 na pokračovanie v skrátenej forme v literárnom časopise Moskva - skoro 30 rokov po smrti autora. Mnohí znalci pokladajú túto knihu za najlepšie dielo ruskej literatúry v 20. storočí. Jedna zo základných myšlienok je „Manuskripty nehoria“.
Niektoré jeho diela boli nafilmované napr. „Biela Garda“ a „Ivan Vasiľjevič mení zamestnanie“.
Roppenheim

Poloha

Obec má rozlohu 6,88 km². Najvyšší bod je položený 119 m n. m. a najnižší bod 113 m n. m.

Obyvateľstvo

Počet obyvateľov obce je 945 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Dour

Obyvateľstvo

Obec má približne 16 900 obyvateľov (2010).
Selenec (dolina)

Dolina Selenec (alebo Vlkanová) vytvára spolu s Dedošovou dolinou Gaderskú dolinu.
Preteká ňou rovnomenný potok. Vedie do nej asfaltová cesta a nie je turisticky sprístupnená. Na jej začiatku sa nachádza známy skalný útvar Čertova brána.
Saint-Priest (Creuse)

Poloha

Obec má rozlohu 22,34 km². Najvyšší bod je položený 585 m n. m. a najnižší bod 420 m n. m.

Obyvateľstvo

Počet obyvateľov obce je 168 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Audi A4

Audi A4 je osobný automobil strednej triedy od nemeckej spoločnosti Audi, ktorý sa vyrába od roku 1994. Na trh bol uvedený ako nástupca modelu Audi 80.

Prvá generácia 1995-2001

Audi predstavilo model A4 v roku 1994 a bolo postavené na platforme B5 od Volkswagenu.
Model poháňal prvý motor od Volkswagen Group, vybavený päťventilovou technikou, čím sa stalo s Ferrari F355 jediným sériovo vyrábaným automobilom s touto technológiou.
Audi A4 dostalo facelift v roku 1999, čo zahŕňalo okrem drobných zmien číre predné svetlá a nové kľučky.

Druhá generácia 2001-2005

Úplne nové A4 bolo predstavené v roku 2000, teraz na platforme B6. Malo úplne novú prevodovku Multitronic.
Kombi verzia Avant bola predstavená v polovici roku 2001.
Nový kabriolet bol predstavený v roku 2002. Predával sa od 2002 do 2006.

Tretia generácia 2005-2008

Tretiu generáciu A4, postavenú na platforme B7, predstavilo Audi v roku 2004. Kabriolet bol predstavený vo februári 2006.

Štvrtá generácia B8 2008-

Štvrtá generácia bola predstavená v auguste 2008.
Rozdielom oproti staršej verzii sú nové svetlá s LED pruhom.
K dispozícii je aj kabriolet s klasickou plátenou strechou.
Od roku 2012 sa Audi A4 B8 vyrába s novým faceliftom. Upravené boli predné a zadné svetlá.
Soudron

Poloha

Obec má rozlohu 43,02 km². Najvyšší bod je položený 169 m n. m. a najnižší bod 107 m n. m.

Obyvateľstvo

Počet obyvateľov obce je 308 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chan Jü

Chan Jü (čín. 韓愈, pchin-jin: Hán Yù; * 768 - † 824) bol čínsky filozof, praotec novokonfuciovstva, považovaný za obroditeľa a najväčšieho majstra čínskej prózy.
Odmietal budhizmus a taoizmus, či vo všeobecnosti akékoľvek cudzie učenia, ktoré obviňoval z podvracania verejnej morálky.
Nové Losiny

História

Obec bola založená v roku 1561. Krátko na to bola založená osada Labe, vtedy nazývaná Hohenelbe. Do roku 1918 bola čisto nemecká. V roku 1976 bola obec pripojená k Jindřichovu.
Historické dielo

Historické dielo je objektivizovaný vývoj historického poznania a bádania. Historické dielo je vyabstrahovaným, štylizovaným konečným produktom celého historického poznávacieho procesu, jasne postihnuteľným, evidentným faktom, ktorý poskytuje v dôsledku svojej konkrétnosti spoľahlivú základňu pre predmetnú analýzu.
Fénols

Poloha

Fénols má rozlohu 6 km². Najvyšší bod je položený 225 m n. m. a najnižší bod 174 m n. m.

Obyvateľstvo

Fénols má 227 obyvateľov (2009).
Graf vývoja obyvateľstva:
Zdroje: INSEE
Hvožďanská louka

Ochrana

Predmetom ochrany sú pastviny s bohatou vlhkomilnou kvetenou. V lokalite rastie množstvo cenných rastlinných druhov, napr. horec pľúcny (Gentiana pneumonanthe), ihlica plazivá (Ononis repens), ľanolistník pyrenejský (Thesium pyrenaicum), pichliač bezbyľový (Cirsium acaule), vŕba plazivá (Salix repens), vemenník dvojlistý (Platanthera bifolia) alebo vstavačovec májový (Dactylorhiza majalis). Vďaka horcu sa v mieste vyskytuje jedna z najstabilnejších populácií modráčika horcového (Phengaris alcon) v Česku.
Formát filmu

Formát filmu je technická definícia množiny štandardných charakteristík ohľadom zachytávania obrazu fotografického filmu alebo zachytávania a projekciu obrazu pohyblivého filmu. V druhom prípade môže zahŕňať aj audio parametre (často však nie). Tieto charakteristiky zvyčajne obsahujú rozmer filmu, metódu perforácie, anamorfózu (alebo jej neexistenciu) objektívu a rozmery clony filmovej brány alebo filmového projektora, z ktorých všetky musia byť definované pre fotografiu aj projekciu, pretože sa môžu líšiť.
Compeyre

Poloha

Obec má rozlohu 10,36 km². Najvyšší bod je položený 860 m n. m. a najnižší bod 367 m n. m.

Obyvateľstvo

Počet obyvateľov obce je 522 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Polysacharid

Polysacharidy sú sacharidy zložené z veľkého počtu molekúl jednoduchých cukrov, spojených navzájom kyslíkovými mostíkmi. Relatívna molekulová hmotnosť je vysoká (až niekoľko tisíc) a prejavuje sa zmenou niektorých vlastností v porovnaní s mono- alebo disacharidmi. Polysacharidy sa zvyčajne nerozpúšťajú vo vode, len napučiavajú, nemajú sladkú chuť. Pre organizmy sú to látky zásobné alebo stavebné. Stavebnou jednotkou polysacharidov býva väčšinou glukóza. Ich molekulový vzorec je (C₆H₁₀O₅)ₙ.
Najvýznamnejšie polysacharidy sú škrob a celulóza. Nekryštalizujú a vo vode sa iba ťažko rozpúšťajú, a to iba na nepravý koloidový roztok. Pôsobením minerálnych kyselín alebo enzýmov sa štiepia na glukózu.

Heteropolysacharidy

Heteropolysacharidy sú sacharidy obsahujúce dva alebo viac typov monosacharidových jednotiek.

Škrob

Nie je jednotná látka.Skladá sa z amylózy a amylopektínu. Stavebnou jednotkou oboch zložiek je alfa-D.glukopyranóza. Glykozidová väzba v amylóze vzniká reakciou poloacetálového hydroxilu jednej molekuly a hydroxilovej skupiny na štvrtom atóme uhlíka nasledujúcej molekuly D-glukózy. Čiastočnou hydrolýzou (hydrolýzami alebo enzýmami) sa štiepi makromolekula škrobu na dextríny-polysacharidy s nižšou relatívnou molekulovou hmotnosťou. Dextríny sa používajú ako technické lepidlá. Pokračujúcou hydrolýzou vzniká disacharid maltóza a napokon monosacharid D-glukóza. Hlavným zdrojom škrobu sú niektoré časti rastlín. Zemiakové hľuzy majú až 20 % škrobu, obilky až 50 - 80 %. Škrob je základná zložka potravy.